Breithiúnas na Cúirte Ginearálta an 18 Nollaig 2024 – Hecht Pharma v EUIPO –Gufic BioSciences (H 15 Gufic)
(Cás T-520/23) 1
(Trádmharc de chuid an Aontais Eorpaigh – Imeachtaí cúlghairme – Marc fíortha de chuid an Aontais Eorpaigh ‘H 15 Gufic’ – Fíorúsáid an trádmhairc – Airteagal 58(1)(a) de Rialachán (AE) 2017/1001 – Úsáid phoiblí agus sheachtrach – Úsáid a bhaint as na táirgí ar cláraíodh an trádmharc ina leith)
Teanga an cháis: an Ghearmáinis
Páirtithe
Iarratasóir: Hecht Pharma GmbH (Bremervörde, an Ghearmáin) (ionadaithe: C. Sachs agus J. Sachs, Dlíodóirí)
Cosantóir: Oifig Maoine Intleachtúla an Aontais Eorpaigh (ionadaí: A. Ringelhann, Gníomhaire)
Páirtí eile os comhair an Bhoird Achomhairc de EUIPO, ag idiragairt os comhair na Cúirte Ginearálta: Gufic BioSciences Ltd. (Mumbai, an India) (ionadaithe: A. Wehlau agus T. Uhlenhut, Dlíodóirí)
Ábhar
Lena chaingean de bhun Airteagal 263 CFAE, iarrann an t-iarratasóir go ndéanfaí Cinneadh ón Dara Bord Achomhairc d’Oifig Maoine Intleachtúla an Aontais Eorpaigh (EUIPO) an 13 Meitheamh 2023 (Cás R 902/2021-2) a neamhniú agus a athrú.
An chuid oibríochtúil
1)    Díbhtear an chaingean.
2)    Ordaítear do Hecht Pharma GmbH na costais a íoc.
____________
1     IO C C/2023/69, 9.10.2023.